1937-1939 में वे बॉम्बे विधानसभा के सदस्य रहे, इस समय इन्होने श्रम एवम आवास मंत्रालय सम्भाला. इसी कार्यकाल के दौरन नंदा जी ने ‘श्रमिक विवाद विधेयक’ को पास करवाया. उन्हें बॉम्बे हाउसिंग बोर्ड व् हिंदुस्तान मजदूर संघ का अध्यक्ष भी बनाया गया. 1947-1950 में इन्हें विधायक नियुक्त किया गया. विधायक के तौर पर इन्होने कई सराहनीय कार्य किये. 1947 में इन्होने ‘इन्डियन नेशनल ट्रेड यूनियन काँग्रेस’ की स्थापना की. इनकी कार्य के प्रति निष्ठा को देखकर इन्हें दिल्ली बुलाया गया. इन्हें सरकार ने अहम भूमिका एवम कार्यभार दिए. आजादी के कुछ समय पश्चात् ही 1947 में ‘अन्तराष्ट्रीय मजदुर सम्मलेन’ में भारत के प्रतिनिधित्व के रूप में इन्हें स्वीटजरलैंड भेजा गया. श्रमिक व आवासीय व्यवस्था को करीब से जानने के लिए इन्होनें बहुत अध्ययन किया.